***Z A P I S N I K***

 ***s 2. sjednice Gradskog vijeća Grada Skradina***

1. sjednica Gradskog vijeća Grada Skradina održana je u petak 01. kolovoza

 2025.g. u prostorijama Kulturnog centra u Skradinu, s početkom u 10,30 sati. Sjednicom je ravnala predsjednica Gradskog vijeća Grada Skradina Matea Klarić. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno 12, te postoji kvorum za pravovaljano odlučivanje. Sjednici su nazočni: Ivica Klarić, Matea Klarić, Marijana Laća, Maja Mandušić, Antonia Maretić, Ante Matić, Slobodan Pamučar, Antonio Periša, Tonći Petrović, Ilija Računica, Lucijana Sladić i Nadija Zorica. Sjednici nije nazočna Franka Badžim.

 Sjednici su nazočni gradonačelnik Grada Skradina Antonijo Brajković i zamjenik gradonačelnika iz reda pripadnika srpske nacionalne manjine Nikola Milović.

 Predsjednica Gradskog vijeća Grada Skradina Matea Klarić navela je kako je za sjednicu predložen dnevni red s 8. točaka, te kako nije bilo prijedloga za izmjenu ili dopunu dnevnog reda.

 Predsjednica Gradskog vijeća Gradskog vijeća Grada Skradina Matea Klarić stavila je na glasovanje predloženi dnevni red, te je isti jednoglasno usvojen (nazočno 12 vijećnika).

 Za raspravu i odlučivanje utvrđen je slijedeći

**DNEVNI RED**

1. Prijedlog Zaključka o prihvaćanju Izvješća Mandatne komisije o mirovanju

mandata vijećnika Gradskog vijeća Grada Skradina iz osobnih razloga i određivanju zamjenika.

1. Prijedlog Odluke o redovitom godišnjem financiranju političkih stranaka i

članova izabranih s liste grupe birača zastupljenih u Gradskom vijeću Grada Skradina za 2025.g.

1. Prijedlog Odluke o sufinanciranju redovitog programa predškolskog odgoja i

obrazovanja djece s područja Grada Skradina koje provodi dječji vrtić drugog osnivača na području drugih jedinica lokalne samouprave, za pedagošku 2025/2026. godinu.

1. Prijedlog Pravilnika o jednostavnoj nabavi.
2. Prijedlog Rješenja o izboru Komisije za Statut i Poslovnik.
3. Prijedlog Rješenja o imenovanju Odbora za mjesnu samoupravu.
4. Prijedlog Rješenja o imenovanju Odbora za priznanja Grada Skradina.
5. Prijedlog Rješenja o imenovanju Odbora za imenovanje ulica, trgova i naselja

na području Grada Skradina.

Sukladno članku 61. Poslovnika slijede vijećnička pitanja, te je predsjednica Gradskog vijeća Grada Skradina Matea Klarić pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te ista moraju biti dostavljena u pisanom obliku.

1. TONĆI PETROVIĆ, vijećnik HDZ-a:

„1.Hoce li grad Skradin zatraziti od HC da stave zastitnu mrizu od mosta na Krki do parkinga od Maceka te ogradu odbojnu kod kucice NP Krka kad se prijedje most iz pravca Sibenika zbog sigurnosti prometa

2.Da li Grad  razmislja da ulicu Dr.F.Tudjmana trajno pretvori u pjesacku zonu do krizanja sa ulicom J.Culinovica kod Zg odmaralista -dostava tocno odredjenu uru te parking barijera kod trafo stanice kraj hotela“

-2-

ODGOVORI:

Gradonačelnik Antonijo Brajković odgovorio je

„1. Grad Skradin može i hoće zatražiti od „Hrvatskih cesta“ da zbog sigurnosti prometa na toj dionici D56 postavi sigurnosnu mrežu. Tamo je usjek prilično velik i vertikalan i mogući su odroni kamenja koji padaju po kolničkom zastoru i na taj način ugrožavaju sigurnost kako prometa tako i imovine i ljudi koji prolaze. Što se tiče odbojne ograde, mislim da projektom nije predviđena i da bez obzira što se tamo javljaju poteškoće u prometu kad se ostavljaju automobili, možda se može sugerirati da se uz odbojnu ogradu postave neke druge barijere, budući je taj plato ponekad potreban pogotovo kad se organiziraju utrke automobila. Bez tog platoa gotovo je nemoguće organizirati utrku. Doduše, odbojna ograda se može skidati, ali obavit ću razgovor s gospođom Mudronja iz Ispostave Hrvatskih cesta i vidjeti može li ona sugerirati neko drugo rješenje.

2. Što se tiče drugog pitanja, Vi znate da je Grad ove godine u toj ulici i niz drugih ulica, a pogotovo u toj ulici postavio kamere i sada je promet u toj ulici uređen. Novom regulacijom, prvenstveno postavljenih kamera, nemamo više onakve gužve. Pored prometnih problema, to je bio i estetski problem jer su automobili bili parkirani i sa lijeve i sa desne strane. To sada izgleda pristojno. Intencija je da u dogledno vrijeme postane pješačka zona po uzoru na ulicu Fra Luje Maruna. No, međutim, uzimajući u obzir da se tamo nalaze institucije Pošte, dućani i još neke uslužne djelatnosti, teško bi bilo u potpunosti zatvoriti tu ulicu. Zasad je ovaj režim prometa riješio problem parkiranja i ulica je de facto pješačka.“

1. ILIJA RAČUNICA, vijećnik SDSS-a

„1. Koš na Prukljanskoj rivi – košarkaški mali teren

2. Ležeći policajci i ograničenje brzine“

ODGOVORI:

Gradonačelnik Antonijo Brajković odgovorio je:

„1. Koliko sam shvatio koš na Prukljanskoj rivi nije koš za smeće i pretpostavljam da postoji uređeni plato. Moram provjeriti je li to unutar pomorskog dobra, jer ako se nalazi unutar granica pomorskog dobra onda je procedura upravljanja bitno drugačija od situacije ako se nalazi izvan pomorskog dobra.

2. Što se tiče usporivača prometa, to je moguće. To je nekad bila županijska cesta, lokalna cesta pod upravom Županijske uprave za ceste. Danas je to nerazvrstana cesta i moguće je da to vidimo s tvrtkom „Ceste Šibenik“ koji nama održavaju nerazvrstane ceste da na samom ulazu u mjesto postave usporivače prometa. Usporivača ima raznih visina, vidjet ćemo i razmislit ćemo, te možemo ići u smjeru da se na samom ulazu u naselje postave usporivači zbog sigurnosti pješaka, a i onih koji voze.“

1. SLOBODAN PAMUČAR, vijećnik SDSS-a

„1. Asfalt do zaseoka Travice

2. Isprekidana crta za skretanje Travice“

Prije odgovora na vijećničko pitanje, predsjednica Gradskog vijeća Grada Skradina utvrdila je kako je sa sjednice izašao vijećnik Ante Matić, te je sjednici nazočno 11 vijećnika.

-3-

ODGOVORI:

Gradonačelnik Antonijo Brajković odgovorio je:

„1. Kad se ide iz pravca od sjevera prema jugu postoji problem jer je puna linija. Ali opet puna linija postoji iz određenog razloga jer ako je baš nepregledno onda je teško stavljati isprekidanu liniju. Možemo to iskomunicirati na način da pročelnica proslijedi ovo pitanje Marinu i može se uputiti mail Županijskoj upravi za ceste, jer je to njihova cesta, je li uopće postoji mogućnost da se tamo stavi isprekidana crta. Iz nekog razloga tamo je puna crta, moramo vidjeti je li se to može promijeniti.

2.Što se tiče asfalta, to je jedan od najčešćih zahtjeva. Koliko god mi godišnje asfaltiramo stotina metara ceste, uvijek ima zahtjeva koji je ostao izvan toga obuhvata. Zaprimio sam zahtjeve stanovnika tog dijela naselja i koje ćemo nastojati u nekom vremenskom kontinuitetu rješavati. Činjenica je kako tamo ima 300-400 metara i kako ne živi previše ljudi, ali eto može se prioritetno nastojati do jeseni maknuti vegetaciju i taj makadamski put poboljšati, jer pretpostavljam kako zbog dugotrajnog utjecaja atmosferskih prilika ima rupa, lokvi i ispupčenja.“

1. IVICA KLARIĆ, vijećnik DP:

„1. Skidanje protupožarnih hidranata u većini naselja Grada Skradina od strane Vodovoda“

Prije odgovora gradonačelnika na pitanje vijećnika, predsjednica Gradskog vijeća Grada Skradina Matea Klarić utvrdila je kako je sjednici ponovo nazočan vijećnik Ante Matić, te je sjednici nazočno 12 vijećnika.

ODGOVORI:

Gradonačelnik Antonijo Brajković je odgovorio:

„1. To ćemo vidjeti u komunikaciji s šibenskim „Vodovodom“. Pretpostavljam kako je to skidano iz razloga što su neki građani protupravno koristili tu vodu za neke druge svrhe. Možemo uputiti mail i tražiti sastanak na tu temu. To je naročito aktualno u ovom dijelu godine kada izbijaju požari i kad imamo problem na samom terenu zbog nepostojanja tih hidranata, jer se produžava vrijeme djelovanja kad nema hidranta na nekoj lokaciji koje je ugroženo požarom. U svakom slučaju je puno bolje da su oni svi otvoreni i operativni. Tražit ćemo sastanak na tu temu. Inzistirat ćemo na tome da se protupožarni hidranti vrate gdje su bili, prije svega zbog potrebe protupožarnog djelovanja. “

Sukladno članku 78. st. 7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 102.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Matea Klarić pitala je vijećnike da li imaju primjedbe na Zapisnik s 1. Konstituirajuće sjednice Gradskog vijeća Grada Skradina.

Kako se nitko nije javio za riječ, predsjednica Gradskog vijeća Grada Skradina Matea Klarić, stavila je na glasovanje Zapisnik s 1. Konstituirajuće sjednice Gradskog vijeća Grada Skradina, te je isti jednoglasno usvojen. (nazočno 12 vijećnika).

-4-

**RASPRAVA I ODLUČIVANJE**

**Točka 1.**

**Prijedlog Zaključka o prihvaćanju Izvješća Mandatne komisije**

**o mirovanju mandata vijećnika Gradskog vijeća Grada Skradina**

**iz osobnih razloga i određivanju zamjenika.**

Predsjednica Gradskog vijeća Grada Skradina Matea Klarić dala je riječ predsjednici Mandatne komisije Marijani Laća. Predsjednica Mandatne komisije Marijana Laća navela je kako je dana 16. lipnja 2025.g. zaprimljen zahtjev za stavljanjem mandata u mirovanje iz osobnih razloga na dužnost člana Gradskog vijeća Grada Skradina. Zahtjev je podnio vijećnik Gradskog vijeća Grada Skradina Florijan Žižić koji je na provedenim izborima za članove Gradskog vijeća Grada Skradina, provedenih 18. svibnja 2025.g., izabran na kandidacijskoj listi NEZAVISNI. Zahtjev za stavljanjem mandata u mirovanje iz osobnih razloga na dužnost člana Gradskog vijeća Grada Skradina ima za posljedicu mirovanje mandata. Dalje je navela kako sukladno članku81. stavku 2. Zakona o lokalnim izborima,člana predstavničkog tijela izabranog na kandidacijskoj listi političke stranke zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuje ga politička stranka koja je bila predlagatelj kandidacijske liste. Dana 18. lipnja 2025.g. zaprimljen je podnesak političke stranke NEZAVISNI kojim određuju kako će FLORIJANA ŽIŽIĆA, kojem mandat člana Gradskog vijeća Grada Skradina miruje iz osobnih razloga, zamijeniti MAJA MANDUŠIĆ koja se na izborima za članove Gradskog vijeća Grada Skradina provedenim 18. svibnja 2025.g. nalazila na 4. mjestu kandidacijske liste političke stranke NEZAVISNI. Polazeći od gore navedenog, Mandatna komisija smatra kako mandat izabranog vijećnika Florijana Žižića u Gradskom vijeću Grada Skradina miruje od dana dostave zahtjeva za stavljanjem mandata u mirovanje iz osobnih razloga. Zamjenica koja umjesto njega počinje obnašati dužnost vijećnice u Gradskom vijeću Grada Skradina je Maja Mandušić, Rupe 47, Rupe, te su ispunjeni zakonski uvjeti za početak vijećničkog mandata zamjenice vijećnika.

Predsjednica Gradskog vijeća Grada Skradina Matea Klarić navela je kako se sukladno Poslovniku Gradskog vijeća Grada Skradina, o Izvješću Mandatne komisije se ne glasuje, već Gradsko vijeće zaključkom prihvaća izvješće Mandatne komisije. Potom je pozvala vijećnicu Maju Mandušić da položi svečanu prisegu na način da nakon što pročita tekst prisege i prozove vijećnicu, vijećnica ustane i izgovori „PRISEŽEM“, te pristupi i potpiše izjavu o davanju prisege.

Tekst prisege glasi:

„*Prisežem svojom čašću da ću dužnost vijećnika u Gradskom vijeću Grada Skradina, obavljati savjesno i odgovorno, i da ću se u svom radu držati Ustava Republike Hrvatske, zakona i Statuta Grada Skradina, te da ću se zauzimati za svekoliki napredak Republike Hrvatske i Grada Skradina“.*

 Zaključak se prilaže Zapisniku pod 1) i čini njegov sastavni dio.

**Točka 2.**

**Prijedlog Odluke o redovitom godišnjem financiranju političkih**

**stranaka i članova izabranih s liste grupe birača zastupljenih**

**u Gradskom vijeću Grada Skradina za 2025.g.**

 Nakon uvodnog izlaganja pročelnice Jedinstvenog upravnog odjela Grada Skradina Ivane Mršić o prijedlogu Odluke o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za 2025.g. otvorena je rasprava.

-5-

 Kako se nitko nije javio za riječ, predsjednica Gradskog vijeća Grada Skradina Matea Klarić stavila je na glasovanje prijedlog Odluke o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za 2025.g., te je isti JEDNOGLASNO usvojen (12 nazočnih vijećnika).

 Odluka se prilaže Zapisniku pod 2) i čini njegov sastavni dio.

**Točka 3.**

**Prijedlog Odluke o sufinanciranju redovitog programa predškolskog odgoja**

**i obrazovanja djece s područja Grada Skradina koje provodi dječji vrtić**

**drugog osnivača na području drugih jedinica lokalne samouprave,**

**za pedagošku 2025/2026. godinu**

Nakon uvodnog izlaganja više stručne suradnice za pravno-normativne poslove Pauline Radeljak o prijedlogu Odluke o sufinanciranju redovitog programa predškolskog odgoja i obrazovanja djece s područja Grada Skradina koje provodi dječji vrtić drugog osnivača na području drugih jedinica lokalne samouprave, za pedagošku 2025/2026. godinu otvorena je rasprava.

Kako se nitko nije javio za riječ, predsjednica Gradskog vijeća Grada Skradina Matea Klarić stavila je na glasovanje prijedlog Odluke o sufinanciranju redovitog programa predškolskog odgoja i obrazovanja djece s područja Grada Skradina koje provodi dječji vrtić drugog osnivača na području drugih jedinica lokalne samouprave, za pedagošku 2025/2026. godinu te je isti JEDNOGLASNO usvojen (12 nazočnih vijećnika).

Odluka se prilaže Zapisniku pod 3) i čini njegov sastavni dio.

**Točka 4.**

**Prijedlog Pravilnika o jednostavnoj nabavi**

 Nakon uvodnog izlaganja pročelnice Jedinstvenog upravnog odjela Grada Skradina Ivane Mršić o prijedlogu Pravilnika o jednostavnoj nabavi, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Matea Klarić stavila je na glasovanje prijedlog Pravilnika o jednostavnoj nabavi, te je isti JEDNOGLASNO usvojen (12 nazočnih vijećnika).

Pravilnik se prilaže Zapisniku pod 4) i čini njegov sastavni dio.

**Točka 5.**

**Prijedlog Rješenja** **o izboru Komisije za Statut i Poslovnik**

 Predsjednica Gradskog vijeća Matea Klarić dala je riječ predsjedniku Komisije za izbor i imenovanja Tonćiu Petroviću. Predsjednik Komisije za izbor i imenovanja Tonći Petrović naveo je kako je Statutom Grada Skradina („Službeni vjesnik Šibensko-kninske županije“, broj 3/21, 15/22, 29/23) i Poslovnikom Gradskog vijeća Grada Skradina („Službeni vjesnik Šibensko-kninske županije“, broj 7/21) utvrđeno koja su stalna radna tijela Gradskog vijeća Grada Skradina. Između ostalih stalnih radnih tijela utvrđenih Statutom i Poslovnikom, utvrđeno je osnivanje Komisije za Statut i Poslovnik. Sukladno Poslovniku, Komisiju za Statut i poslovnik čine predsjednik i 4 člana koji se biraju iz reda vijećnika, na prijedlog Komisije za izbor i imenovanja ili najmanje 1/3 vijećnika. U radna tijela imenuju se vijećnici razmjerno stranačkom

-6-

sastavu Vijeća. Sedam vijećnika HDZ-a dostavilo je Komisiji za izbor i imenovanja prijedlog kandidata za Komisiju za Statut i Poslovnik kojim predlažu da se u Komisiju izaberu:

* MATEA KLARIĆ, predsjednica
* NADIJA ZORICA, članica
* TONĆI PETROVIĆ, član
* FRANKA BADŽIM, članica
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_, član/ca.

Kako drugih prijedloga nije bilo, Komisija za izbor i imenovanja, za četvrtog člana Komisije za Statut i Poslovnik predložila je vijećnika Iliju Računicu.

Slijedom navedenog, Komisija za izbor i imenovanja utvrdila je prijedlog Rješenja o izboru Komisije za statut i Poslovnik kojim predlaže da se u Komisiju izaberu:

* MATEA KLARIĆ, predsjednica
* NADIJA ZORICA, članica
* TONĆI PETROVIĆ, član
* FRANKA BADŽIM, članica
* ILIJA RAČUNICA, član.

Na kraju je naveo kako je prijedlog Rješenja o izboru Komisije za Statut i Poslovnik jednoglasno utvrđen, te se prosljeđuje Gradskom vijeću Grada Skradina na usvajanje. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Matea Klarić stavila je na glasovanje prijedlog Rješenja o izboru Komisije za Statut i Poslovnik, te je isti usvojen s 11 (jedanaest) glasova -ZA i 1 (jednim) glasom -PROTIV (12 nazočnih vijećnika).

Rješenje se prilaže Zapisniku pod 5) i čini njegov sastavni dio.

**Točka 6.**

**Prijedlog Rješenja o imenovanju Odbora za mjesnu samoupravu**

Predsjednica Gradskog vijeća Matea Klarić dala je riječ predsjedniku Komisije za izbor i imenovanja Tonćiu Petroviću. Predsjednik Komisije za izbor i imenovanja Tonći Petrović naveo je kako je Odlukom o osnivanju radnih tijela („Službeni vjesnik Šibensko-kninske županije“, broj 9/07, 25/21, 15/23, 11/24) utvrđeno osnivanje Odbora za mjesnu samoupravu. Sukladno članku 3. Odluke, Odbor za mjesnu samoupravu čine predsjednik i 4 člana koji se imenuju iz reda vijećnika. Dalje je naveo kako je sedam vijećnika HDZ-a je Komisiji za izbor i imenovanja dostavilo prijedlog kandidata za Odbor za mjesnu samoupravu kojim predlažu da se u Odbor imenuju:

* FRANKA BADŽIM, predsjednica
* ANTE MATIĆ, član
* ANTONIA MARETIĆ, članica
* ANTONIO PERIŠA član
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_, član/ca.

-7-

Kako drugih prijedloga nije bilo, Komisija za izbor i imenovanja, za četvrtog člana Odbora za mjesnu samoupravu predložila je vijećnika Slobodana Pamučara.

Slijedom navedenog, Komisija za izbor i imenovanja utvrdila je prijedlog Rješenja o imenovanju Odbora za mjesnu samoupravu kojim predlaže da se u Odbor imenuju:

* FRANKA BADŽIM, predsjednica
* ANTE MATIĆ, član
* ANTONIA MARETIĆ, članica
* ANTONIO PERIŠA član
* SLOBODAN PAMUČAR, član.

Prijedlog Rješenja o imenovanju Odbora za mjesnu samoupravu jednoglasno je utvrđen, te se proslijeđuje Gradskom vijeću Grada Skradina na usvajanje. Potom je otvorena rasprava.

Za riječ se javio vijećnik Ivica Klarić i rekao kako po njegovom mišljenju nema smisla imenovati vijećnike u Odbor za mjesnu samoupravu kad se navedeni Odbor nikad nije ni sastao i s obzirom kako mjesni odbori na području Grada Skradina nisu osnovani. Viša stručna suradnica za pravno-normativne poslove Paulina Radeljak odgovorila je da dok je na snazi Odluka o osnivanju radnih tijela između kojih je kao radno tijelo propisano osnivanje Odbora za mjesnu samoupravu, do tada je potrebno i imenovati članove Odbora. Ukoliko se novom Odlukom ili izmjenama postojeće Odluke ukine Odbor za mjesnu samoupravu, tada se i članovi Odbora neće imenovati. Isto tako, postoji mogućnost da se jednog dana steknu uvjeti za osnivanje mjesnih odbora.

Kako se više nitko nije javio za riječ, predsjednica Gradskog vijeća Grada Skradina Matea Klarić stavila je na glasovanje prijedlog Rješenja o izboru Komisije za mjesnu samoupravu, te je isti usvojen s 11 (jedanaest) glasova -ZA i 1 (jednim) glasom -PROTIV (12 nazočnih vijećnika).

Rješenje se prilaže Zapisniku pod 6) i čini njegov sastavni dio.

**Točka 7.**

**Prijedlog Rješenja o imenovanju Odbora za priznanja Grada Skradina**

Predsjednica Gradskog vijeća Matea Klarić dala je riječ predsjedniku Komisije za izbor i imenovanja Tonćiu Petroviću. Predsjednik Komisije za izbor i imenovanja Tonći Petrović naveo je kako je Odlukom o osnivanju radnih tijela („Službeni vjesnik Šibensko-kninske županije“, broj 9/07, 25/21, 15/23, 11/24) utvrđeno osnivanje Odbora za priznanja Grada Skradina. Sukladno članku 4. Odluke, Odbor za priznanja čine predsjednik i 4 člana koji se imenuju iz reda vijećnika.

Sedam vijećnika HDZ-a dostavilo je Komisiji za izbor i imenovanja prijedlog kandidata za Odbor za priznanja Grada Skradina kojim predlažu da se u Odbor imenuju:

* MATEA KLARIĆ, predsjednica
* ANTONIA MARETIĆ, članica
* ANTE MATIĆ, član
* NADIJA ZORICA, članica
* \_\_\_\_\_\_\_\_\_\_\_\_\_\_\_\_\_\_\_\_\_, član/ica.

-8-

Kako drugih prijedloga nije bilo, Komisija za izbor i imenovanja, za četvrtog člana Odbora za priznanja predložila je vijećnicu Maju Mandušić.

Slijedom navedenog, Komisija za izbor i imenovanja utvrdila je prijedlog Rješenja o imenovanju Odbora za priznanja kojim predlaže da se u Odbor imenuju:

* MATEA KLARIĆ, predsjednica
* ANTONIA MARETIĆ, članica
* ANTE MATIĆ, član
* NADIJA ZORICA, članica
* MAJA MANDUŠIĆ, članica.

Prijedlog Rješenja o imenovanju Odbora za priznanja Grada Skradina jednoglasno je utvrđen, te se proslijeđuje Gradskom vijeću Grada Skradina na usvajanje. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Matea Klarić stavila je na glasovanje prijedlog Rješenja o imenovanju Odbora za priznanja Grada Skradina, te je isti JEDNOGLASNO usvojen (12 nazočnih vijećnika).

Rješenje se prilaže Zapisniku pod 7) i čini njegov sastavni dio.

**Točka 8.**

**Prijedlog Rješenja o imenovanju Odbora za imenovanje**

**ulica, trgova i naselja na području Grada Skradina**

Predsjednica Gradskog vijeća Matea Klarić dala je riječ predsjedniku Komisije za izbor i imenovanja Tonćiu Petroviću. Predsjednik Komisije za izbor i imenovanja Tonći Petrović naveo je kako je Odlukom o osnivanju radnih tijela („Službeni vjesnik Šibensko-kninske županije“, broj 9/07, 25/21, 15/23, 11/24) utvrđeno i osnivanje Odbora za imenovanje ulica, trgova i naselja na području Grada Skradina. Sukladno članku 5. Odluke, Odbor za imenovanje ulica, trgova i naselja na području Grada Skradina čine predsjednik i 4 člana koji se imenuju iz reda vijećnika. Sedam vijećnika HDZ-a dostavilo je Komisiji za izbor i imenovanja prijedlog kandidata za Odbor za imenovanje ulica, trgova i naselja na području Grada Skradina kojim predlažu da se u Odbor imenuju:

- MATEA KLARIĆ, predsjednica

* MARIJANA LAĆA, članica
* TONĆI PETROVIĆ, član
* NADIJA ZORICA članica
* \_\_\_\_\_\_\_\_\_\_\_\_\_\_\_\_\_\_\_, član/ica.

Kako drugih prijedloga nije bilo, Komisija za izbor i imenovanja, za četvrtog člana Odbora za imenovanje ulica, trgova i naselja na području Grada Skradina predložila je vijećnika Ivicu Klarića.

-9-

Slijedom navedenog, Komisija za izbor i imenovanja utvrdila je prijedlog Rješenja o imenovanju Odbora za imenovanje ulica, trgova i naselja na području Grada Skradina kojim predlaže da se u Odbor imenuju:

* MATEA KLARIĆ, predsjednica
* MARIJANA LAĆA, članica
* TONĆI PETROVIĆ, član
* NADIJA ZORICA članica
* IVICA KLARIĆ, član.

Prijedlog Rješenja o imenovanju Odbora za imenovanje ulica, trgova i naselja na području Grada Skradina jednoglasno je utvrđen, te se proslijeđuje Gradskom vijeću Grada Skradina na usvajanje. Potom je otvorena rasprava.

 Kako se nitko nije javio za riječ, predsjednica Gradskog vijeća Grada Skradina Matea Klarić stavila je na glasovanje prijedlog Rješenja o imenovanju Odbora za imenovanje ulica, trgova i naselja na području Grada Skradina, te je isti JEDNOGLASNO usvojen (12 nazočnih vijećnika).

Rješenje se prilaže Zapisniku pod 8) i čini njegov sastavni dio.

Sjednica je završena u 11,10 sati.

**ZAPISNIK SASTAVILA**

Paulina Radeljak, v.r.

 **GRADSKO VIJEĆE**

 **GRADA SKRADINA**

  **PREDSJEDNICA**

 Matea Klarić, v.r.